ตลาดหุ้น 10 บิด เริ่มแล้ววันนี้
ตลาดหุ้น 10 บิด เริ่มแล้ววันนี้ 
8 พ.ค. 2566

ตลาดหุ้น 10 บิด เริ่มแล้ววันนี้
ถ้าใครเปิดหน้าจอซื้อขายหุ้นวันนี้ จะพบกับเรื่องใหม่ นั่นก็คือการมี BID - OFFER อย่างละ 10 ช่อง เพิ่มมากขึ้นกว่าเดิม ที่มี 5 ช่อง
เรื่องนี้จะทำให้การสร้างราคาเทียมในตลาดหุ้นทำได้ยากขึ้น จริงหรือไม่ ?
- อาจจะจริงในช่วงแรก เพราะ หุ้นที่มีแรงซื้อแบบธรรมชาติ จะมีแรงซื้อกระจายเข้ามาในทุก ๆ ราคา ซึ่งต่างจาก หุ้นที่ถูกซื้อรายใหญ่โดยไม่กี่ราย ที่การตั้งซื้อน่าจะเป็นก้อน ๆ แต่สุดท้ายรายใหญ่ก็คงปรับตัว แยกคำสั่งซื้อเป็น 10 ก้อนได้ แต่คงทำได้ลำบากขึ้น
- เราจะเห็นกำแพงการตั้งซื้อ กับ กำแพงการตั้งขาย ได้มากขึ้น พอเห็นมากขึ้น ก็จะช่วยให้เราตัดสินใจได้ดีขึ้นกว่าเดิม
-แต่ก็ต้องบอกว่าพอผ่านไประยะหนึ่ง ก็ยังมีความเป็นไปได้ว่ารายใหญ่ไม่กี่รายยังคงสามารถสร้างราคาเทียมได้อยู่ดี
โดยเฉพาะหุ้นที่มี Free Float ต่ำ เพราะรายใหญ่ยังคงถือหุ้นเป็นส่วนใหญ่ ยังถืออยู่ในปริมาณเท่าเดิม เพียงแค่การแสดงราคาซื้อขายมีมากขึ้นเท่านั้น
-สรุปแล้ว BID - OFFER 10 ช่อง ถือเป็นเรื่องที่ดี ที่จะเข้ามาช่วยให้ตลาดหุ้นไทยมีความโปร่งใสมากขึ้น แต่เราเองก็ยังคงต้องรอบคอบ เพราะก็ต้องไม่ลืมว่าคนที่จะสร้างราคา ก็สามารถปรับตัวเพื่อหลอกเราได้ เช่นกัน..